《俞荪墅示以杂兴四首乃用危骊塘所次唐子西韵》
宋代·陈著

道路尘方暗，田园事岂差。
营巢难老鹤，谋啄拙饥鸦。
时有诗题壁，多因病在家。
学仙非骨相，枉是住丹霞。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。